Μπράνκο Κοβάτσεβιτς

Ο Μπράνκο Κοβάτσεβιτς (σερβικά: Бранко Ковачевић - Branko Kovačević, 27 Φεβρουαρίου 1967), είναι Σέρβος προπονητής πετοσφαίρισης, που συνήθως αναλαμβάνει γυναικείες ομάδες. Έχει διατελέσει επί σειρά ετών και ως β΄ προπονητής στην Εθνική ομάδα γυναικών της Σερβίας. 

Από το καλοκαίρι του 2025 εργάζεται στη γυναικεία ομάδα πετοσφαίρισης του Ολυμπιακού Πειραιώς, για 2η φορά στην καριέρα του.

 Διεθνής καριέρα 
Ο Μπράνκο Κοβάτσεβιτς από το 2008 έως το 2018 διετέλεσε (με ένα μικρό διάλλειμμα το 2013) βοηθός προπονητής στην Εθνική γυναικών της Σερβίας, με πρώτο προπονητή τον Ζόραν Τέρζιτς. Στο διάστημα αυτό κατέκτησε με την Εθνική Σερβίας το Χρυσό μετάλλιο στο Ευρωπαϊκό Πρωτάθλημα πετοσφαίρισης το 2011 στο Βελιγράδι και το Ασημένιο μετάλλιο στους Ολυμπιακούς του 2016, στο Ρίο ντε Τζανέιρο.

 Καριέρα σε συλλόγους
Αρχικά εργάστηκε ως βοηθός προπονητή σε διάφορες ομάδες στη Σερβία και τη Ρουμανία. Το 2007 στην ομάδα ανδρών της σέρβικης Ραντνίτσκι Κραγκούγιεβατς,Ραντνίτσκι Κραγκούγιεβατς 2007-08 www-old.cev.eu το 2008 στην ομάδα γυναικών της ρουμάνικης Μέταλ ΓκαλάτσιΜέταλ Γκαλάτσι 2008-09 www-old.cev.eu με την οποία κατέκτησε το Πρωτάθλημα Ρουμανίας, και το 2011 επίσης στην ομάδα γυναικών της Δυναμό Βουκουρεστίου.Δυναμό Βουκουρεστίου 2011-12 www-old.cev.eu Το 2012 πραγματοποίησε το πρώτο άλμα στην καριέρα του αναλαμβάνοντας τα ηνία της Δυναμό ως πρώτος πρπονητής,Δυναμό Βουκουρεστίου 2012-13 www-old.cev.eu και το 2014 επιστρέφει στη Σερβία αναλαμβάνοντας τη γυναικεία ομάδα του Ερυθρού Αστέρα Βελιγραδίου.Ερυθρός Αστέρας 2014-15 www-old.cev.eu Έχει επίσης εργαστεί στη ρουμάνικη Κ.Σ.Υ. Τίργκου Μούρες και στην ιταλική Σίριο Περούτζιας.

Το 2015 έρχεται στην Ελλάδα για τον Ολυμπιακό Πειραιώς.Παρουσίαση από τον Ολυμπιακό  www.olympiacossfp.gr Είναι η εποχή που ο Ολυμπιακός έχει ήδη καταξιωθεί στον ελληνικό χώρο και ψάχνει επιπλέον την ευρωπαϊκή διάκριση. Την πρώτη χρονιά του στην ομάδα του Πειραιά, ο Μπράνκο Κοβάτσεβιτς κατακτά το Πρωτάθλημα και το Κύπελλο Ελλάδας, που είναι οι πρώτοι του τίτλοι ως βασικός προπονητής. Στην Ευρώπη έχει την ατυχία να κληρωθεί στη φάση των 16 με τη μετέπειτα νικήτρια του Τσάλεντζ Καπ Κ.Σ.Μ. Βουκουρεστίου. Παρ' όλα αυτά ο Ολυμπιακός αποκλείεται μόλις στο χρυσό σετ στον επαναληπτικό του Βουκουρεστίου με 15-13, μετά από τη νίκη με 3-0 στον Πειραιά και την ήττα με 3-1 στο Βουκουρέστι.Ολυμπιακός - Κ.Σ.Μ. Βουκουρεστίου  www.olympiacossfp.gr

Την περίοοδο 2016-17, ο Κοβάτσεβιτς κατακτά επίσης το Πρωτάθλημα και το Κύπελλο Ελλάδας, αλλά και οδηγεί τις ερυθρόλευκες στην κορυφαία μέχρι τότε παρουσία τους στις ευρωπαϊκές διοργανώσεις, με την κατάκτηση του Ασημένιου μεταλλίου στο CEV Τσάλεντζ Καπ. Στη διοργάνωση εκείνη απέκλεισαν πανίσχυρες ομάδες, όπως την προηγούμενη κάτοχο Κ.Σ.Μ. Βουκουρεστίου,Κ.Σ.Μ. Βουκουρεστίου - Ολυμπιακός 0-3 www.olympiacossfp.gr την τούρκικη ΤσανάκαλεΟλυμπιακός - Τσανάκαλε 3-2  www.olympiacossfp.gr και τη ρώσικη Γενισέι Κράσνογιαρσκ,Γενισέι - Ολυμπαικός 3-1/Χρυσό σετ www.olympiacossfp.gr αλλά υπέκυψαν φυσιολογικά στην ανώτερη τούρκικη Προύσα, την οποία είχαν νικήσει στον Πειραιά με 3-2.Ολυμπιακός - Προύσα 3-2  www.olympiacossfp.gr

Την περίοοδο 2017-18, ο Κοβάτσεβιτς φθάνει στην αναμφίβολα μεγαλύτερη επιτυχία της καριέρας του, τουλάχιστον σε επίπεδο συλλόγων. Εκτός από το Πρωτάθλημα και το Κύπελλο Ελλάδας οδηγεί με μοναδική μαεστρία τον Ολυμπιακό Πειραιώς στην κατάκτηση του CEV Τσάλεντζ Καπ, που αποτέλεσε το πρώτο ευρωπαϊκό τρόπαιο της ελληνικής γυναικείας πετοσφαίρισης. Στην πορεία του προς τον τελικό η ομάδα του Κοβάτσεβιτς απέκλεισε διαδοχκά την ισπανική Λογκρόνιο με δυο νίκες,Προκριση με δυο νίκες επι της Λογκρίνιο www.olympiacossfp.gr τη ρουμάνικη Ταργκοβίστε με ανατροπή στη Ρουμανία,Πρόκριση με ανατροπή επί της Ταργκοβίστε www.olympiacossfp.gr την ελβετική Φέφινγεν με δυο νίκες,Πρόκριση επί της Φέφινγκεν www.olympiacossfp.gr και την πανίσχυρη ρωσική Δυναμό Κράσνονταρ επίσης με δυο νίκες.Πρόκριση στον τελικό με νίκη στη Ρωσία  www.olympiacossfp.gr
Στον τελικό με αντίπαλο την τότε κάτοχο του Κυπέλλου τούρκικη Προύσα, παρά την ήττα στον Πειραιά με 3-2, οι ερυθρόλευκες με τις οδηγίες του Κοβάτσεβιτς κατάφεραν με μια επική ανατροπή στην Προύσα να επικρατήσουν με 3-1 να φτάσουν στην κατάκτηση του ευρωπαϊκού τροπαίου.Στους ουρανούς της δόξας με έπος μέσα στην Τουρκία!  www.olympiacossfp.grΗ κατάκτηση του CEV Τσάλεντζ Καπ 2018 www-old.cev.eu

Ο Μπράνκο Κοβάτσεβιτς και ο Ολυμπιακός ανανέωσαν τη συνεργασία τους τον Μάιο του 2018 για δύο ακόμη χρόνια.Ανανέωση συνεργασίας με τον Ολυμπιακό το 2018 για δύο χρόνια  www.olympiacossfp.gr

 Διεθνείς τίτλοι - διακρίσεις 
 Εθνικές ομάδες 
  Ασημένιο μετάλλιο: Ολυμπιακοί Αγώνες: 2016, Ρίο ντε Τζανέιρο (Εθνική Γυναικών Σερβίας - Βοηθός προπονητής)
  Χρυσό μετάλλιο: Ευρωπαϊκό Πρωτάθλημα πετοσφαίρισης: 2011, Βελιγράδι (Εθνική Γυναικών Σερβίας - Βοηθός προπονητής)

 Σύλλογοι 
  Χρυσό μετάλλιο: CEV Τσάλεντζ Καπ: 2018 (Ολυμπιακός Πειραιώς)
  Ασημένιο μετάλλιο: CEV Τσάλεντζ Καπ: 2017 (Ολυμπιακός Πειραιώς)

 Εθνικοί τίτλοι 
  Πρωτάθλημα Ελλάδας Γυναικών 2015-16 (Ολυμπιακός Πειραιώς)
  Πρωτάθλημα Ελλάδας Γυναικών 2016-17 (Ολυμπιακός Πειραιώς)
  Πρωτάθλημα Ελλάδας Γυναικών 2017-18 (Ολυμπιακός Πειραιώς)
  Πρωτάθλημα Ελλάδας Γυναικών 2018-19 (Ολυμπιακός Πειραιώς)
  Κύπελλο Ελλάδας Γυναικών 2016 (Ολυμπιακός Πειραιώς)
  Κύπελλο Ελλάδας Γυναικών 2017 (Ολυμπιακός Πειραιώς)
  Κύπελλο Ελλάδας Γυναικών 2018 (Ολυμπιακός Πειραιώς)
  Κύπελλο Ελλάδας Γυναικών 2019 (Ολυμπιακός Πειραιώς)

 Παραπομπές 

 Πηγές 
 Ολυμπιακή ομάδα γυναικών Σερβίας - Ρίο ντε Τζανέιρο 2016 rio2016.fivb.com
 Εθνική Σερβίας στο Ευρωπαϊκό 2011 www-old.cev.eu
 Μπράνκο Κοβάτσεβιτς - Ευρωπαϊκές διοργανώσεις www-old.cev.eu
 Ο Κοβάτσεβιτς στον Ερυθρό Αστέρα sd-crvenazvezda.net (σερβικά)
 Ο Κοβάτσεβιτς στον Ολυμπιακό - Προηγούμενες ομάδες www.zurnal.rs (σερβικά)
 Το Ασημένιο μετάλλιο στο Κύπελλο Θριάμβου με τον Ολυμπιακό - 2017  www.olympiacossfp.gr

Κατηγορία:Σέρβοι προπονητές πετοσφαίρισης
Κατηγορία:Προπονητές πετοσφαίρισης Ολυμπιακού Πειραιώς